Man dood, vrou kritiek ná vragmotor fietsryers tref | Netwerk24
Internasionaal is daar tans 'n groot debat onder ekonome en beleggers oor inflasie, maar wat is die situasie presies?
Daar is geen dokumentêre bewyse dat die skrywer C.J. Langenhoven 'n buite-egtelike kind gehad het nie. Maar Neelsie sou dit besis in 'n goeie spookstorie kon gebruik, skryf sy agterkleindogter Willemien Brümmer.
Deur Cherene Pienaar 17 April 2021 13:30
'n Fietsryer van Bloemfontein is dood en sy vriendin in 'n kritieke toestand nadat 'n vragmotor Saterdagoggend naby Makro in hulle vasgery het.
Vicus Pienaar, 'n paneelklopper by OFS Canvas, is op die toneel dood verklaar en Tiffany de Kock, wat by die gesondheidsdepartement werk, is kritiek.
Die paartjie het 'n twee maande oue babaseuntjie, Aiden, wat glo by sy ouma was ten tyde van die ongeluk. De Kock het volgens vriende 10 jaar gesukkel om swanger te word en met die inperking het sy uiteindelik swanger geword.
'n Ooggetuie wat anoniem wil bly sê omstreeks 07:30 Saterdagoggend het hulle vanaf hul huis 'n harde slag gehoor. Sy het gaan kyk en die bestuurder in die vragmotor by die Brendaweg-afdraai op die Kimberley-pad aangetref waar hy op sy selfoon gepraat het. Daar het toe reeds 'n motor gestaan met 'n vrou wat die ambulans gebel het.
"Die vrou het gevra of ek komberse het, want twee mense is beseer."
Op die foto kan gesien word hoe die vragmotor, wat aan die vervoermaatskappy Honey Lotus behoort, 'n duik het waar Pienaar se kop dit getref het. Die polisie het nog nie die voorval bevestig nie.
Sumarie Schoeman, 'n medefietsryer, sê die padgebruikers gee nie om oor fietsryers nie.
"Ek sou daardie pad vanoggend ry, maar iets het voorgeval. Toe ek hoor van die ongeluk, het ek yskoud geword."